CELEX: 32017R2207
Language: et
Date: 2017-11-29 00:00:00
Title: Komisjoni rakendusmäärus (EL) 2017/2207, 29. november 2017, millega muudetakse nõukogu rakendusmäärust (EL) nr 412/2013, millega kehtestatakse lõplik dumpinguvastane tollimaks ja nõutakse lõplikult sisse ajutine tollimaks, mis on kehtestatud Hiina Rahvavabariigist pärit keraamiliste laua- ja kööginõude impordi suhtes

30.11.2017   
            
            
               ET
            
            
               Euroopa Liidu Teataja
            
            
               L 314/31
            
         KOMISJONI RAKENDUSMÄÄRUS (EL) 2017/2207,
   29. november 2017,
   millega muudetakse nõukogu rakendusmäärust (EL) nr 412/2013, millega kehtestatakse lõplik dumpinguvastane tollimaks ja nõutakse lõplikult sisse ajutine tollimaks, mis on kehtestatud Hiina Rahvavabariigist pärit keraamiliste laua- ja kööginõude impordi suhtes
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (1) (edaspidi „alusmäärus“),
   võttes arvesse nõukogu 13. mai 2013. aasta rakendusmäärust (EL) nr 412/2013, millega kehtestatakse lõplik dumpinguvastane tollimaks ja nõutakse lõplikult sisse ajutine tollimaks, mis on kehtestatud Hiina Rahvavabariigist pärit keraamiliste laua- ja kööginõude impordi suhtes, (2) eriti selle artiklit 3,
   ning arvestades järgmist:
   A.   EELNENUD MENETLUS
   
   
               (1)
            
            
               13. mail 2013 kehtestas nõukogu rakendusmäärusega (EL) nr 412/2013 (edaspidi „esialgne määrus“) lõpliku dumpinguvastase tollimaksu liitu imporditavate Hiina Rahvavabariigist (edaspidi „Hiina“) pärit keraamiliste laua- ja kööginõude (edaspidi „lauanõud“) suhtes.
            
         
               (2)
            
            
               Esialgse uurimise käigus andis endast teada suur hulk Hiina eksportivaid tootjaid. Seepärast koostas komisjon uuritavate Hiina eksportivate tootjate valimi.
            
         
               (3)
            
            
               Nõukogu kehtestas valimisse kuulunud äriühingute poolt imporditavate lauanõude suhtes individuaalsed tollimaksumäärad vahemikus 13,1 % – 23,4 % ning muude koostööd tegevate ja valimisse mittekuuluvate äriühingute impordi suhtes kaalutud keskmise tollimaksumäära 17,9 %. Peale selle kehtestati 36,1 % suurune tollimaksumäär kõigi teiste Hiina äriühingute lauanõudeimpordi suhtes.
            
         
               (4)
            
            
               Rakendusmääruse (EL) nr 412/2013 artiklis 3 on sätestatud, et kui Hiina uus eksportiv lauanõude tootja esitab komisjonile piisavad tõendid selle kohta, et:
               
                           1)
                        
                        
                           ta ei eksportinud uurimisperioodi (1. jaanuarist 2011 kuni 31. detsembrini 2011) jooksul liitu keraamilisi laua- ega kööginõusid,
                        
                     
                           2)
                        
                        
                           ta ei ole seotud ühegi Hiinas tegutseva eksportija või tootjaga, kelle suhtes kohaldatakse kõnealuse määrusega kehtestatud meetmeid, ning
                        
                     
                           3)
                        
                        
                           ta on tegelikult eksportinud liitu vaatlusalust toodet pärast uurimisperioodi, millel meetmed põhinevad, või ta on võtnud endale tagasivõetamatu lepingulise kohustuse eksportida liitu oluline kogus,
                        
                     võib kõnealuse määruse artikli 1 lõiget 2 muuta ja määrata uuele eksportivale tootjale koostööd tegevate valimisse mittekuuluvate äriühingute suhtes kohaldatava tollimaksumäära, mis antud juhul on kaalutud keskmine tollimaksumäär 17,9 %.
            
         B.   UUE EKSPORTIVA TOOTJA REŽIIMI TAOTLUSED
   
   
               (5)
            
            
               Pärast määruse (EL) nr 412/2013 avaldamist andis endast teada neli äriühingut, kes väitsid, et nad on täitnud kõik kolm eespool põhjenduses 4 esitatud kriteeriumi, ja esitasid sellekohased tõendid.
            
         
               (6)
            
            
               Kõik neli äriühingut on vaatlusaluse toote tootjad ja eksportijad.
            
         
               (7)
            
            
               Kolm neist olid olemas juba esialgse uurimise ajal, kuid nad väitsid, et ei eksportinud vaatlusalust toodet sel ajal liitu.
            
         
               (8)
            
            
               Neljas äriühing väitis, et seda ei olnud esialgse uurimisperioodi ajal veel asutatud ning seega ei saanud ta uurimisperioodil eksportida.
            
         
               (9)
            
            
               Komisjon analüüsis kõigi nelja äriühingu esitatud tõendeid ja leidis, et nad kõik vastavad kolmele kriteeriumile, mille kohaselt neid tuleb käsitada uute eksportivate tootjatena. Seega tuleks nende nimed lisada koostööd tegevate valimisse mittekuuluvate äriühingute loetellu määruse (EL) nr 412/2013 I lisas.
            
         
               (10)
            
            
               Nelja nimetatud äriühingut ja liidu tootmisharu teavitati kõnealustest järeldustest ja neile anti võimalus esitada märkusi. Märkusi ei esitatud.
            
         
               (11)
            
            
               Käesolev määrus on kooskõlas alusmääruse artikli 15 lõike 1 kohaselt loodud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 412/2013 I lisa Hiina Rahvavabariigi eksportivate tootjate loetellu lisatakse järgmised äriühingud:
   
               Äriühing
            
            
               TARICi lisakood
            
         
               Fujian Dehua Huamao Ceramics Co., Ltd
            
            
               C303 
            
         
               Fujian Dehua Jiawei Ceramics Co., Ltd
            
            
               C304 
            
         
               Fujian Dehua New Qili Arts Co., Ltd
            
            
               C305 
            
         
               Quanzhou Dehua Hengfeng Ceramics Co., Ltd
            
            
               C306 
            
         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. november 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 176, 30.6.2016, lk 21.
   
      (2)  Nõukogu 13. mai 2013. aasta rakendusmäärus (EL) nr 412/2013 (millega kehtestatakse lõplik dumpinguvastane tollimaks Hiina Rahvavabariigist pärit keraamiliste laua- ja kööginõude impordi suhtes ja nõutakse lõplikult sisse sellise impordi suhtes kehtestatud ajutine tollimaks (ELT L 131, 15.5.2013, lk 1)), mida on viimati muudetud komisjoni 24. juuli 2014. aasta rakendusmäärusega (EL) nr 803/2014, millega lisatakse määruse (EL) nr 412/2013 I lisas loetletud Hiina Rahvavabariigi tootjate hulka neli äriühingut (ELT L 219, 25.7.2014, lk 33).